hAintillí na hlsiltire. Mura ndéantar dearbhú mar sin i leith Aintillí na hÍsiltíre, measfar i gcás imeachtaí a bheidh ar bun i gcríoch Eorpach na Ríochta, de bhítin achomharc „en cassation“ i gcoinne breithiúnas ó chúirt in Aintillí na hÍsiltíre na himeachtaí sin a bheith ar bun sa chúirt deiridh sin.
 Airteagal 61
 Déanfaidh Stáit a shínithe daingniú, ar an gCoinbhinsiún seo. Taiscfear na hionstraimí daingniúcháin le hArd-Rúnai Chomhairle na gComhphobal Eorpach.
 Airteagal 62
 Tiocfaidh an Coinbhinsiún seo a bhfeidhm an chéad lá den tríú mi i ndiaidh taisceadh na hionstraime daingniúcháin ag an gceaan is déanaí de Stáit a shínithe a dhéanfaidh an taisceadh sin.
 Airteagal 63
 Aithníonn na Stáit Chonarthacha go ndlífidh aon Stát a thiocfaidh chun bheith ina chomhalta de Chomhphobal Eacnamaíochta na hEorpa glacadh leis an gCoinbhinsiún seo mar bhonn do na caibidlí is gá idir na Stáit Chonarthacha agus an Stát sin chun a áirithint go bhfeidhmeofar an fhomhír dheireanach d'Airteagal 220 den Chonradh ag bunú Chomhphobal Eacnamaíochta na hEorpa.
 Is féidir na hoiriúnuithe is gá a bheith ina n-ábhar do choinbhinsiún speisialta idir na Stáit Chonarthacha de pháirt agus an Ballstát nua den pháirt eile.
 Airteagal 64
 Cuirfidh Ard-Rúnaí Chomhairle na gComhphobal Eorpach in iúl do na Stáit a shíneoidh an Coinbhinsiún seo:
 (a)
 taisceadh gach ionstraime daingniúcháin;
 (b)
 dáta an Choinbhinsiúin seo a theacht i bhfeidhm;
 (c)
 aon dearbhú a fuarthas de bhun an dara mír ďAirteagal 60;
 (d)
 aon dearbhú a fuarthas de bhun Airteagal IV den Phrótacal;
 (e)
 aon téacsanna a fuarthas de bhun Airteagal VI den Phrótacal.
 Airteagal 65
 Is cuid dhílis den Choinbhinsiún seo an Prótacal atá curtha i gceangal leis de chomhthoil na Stát Conarthach.
 Airteagal 66
 Tá an Coinbhinsiún seo tugtha i gcrích go ceann tréimhse gan teorainn.
 Airteagal 67
 Féadfaidh Stát Conarthach ar bith athbhreithniú ar an gCoinbhinsiún seo a iarraidh. Sa chás sin, comórfaidh Uachtarán Chomhairle na gComhphobal Eorpach comhdháil lena athbreithniú.
 Airteagal 68
 Tarraingíodh an Coinbhinsiún seo suas i scríbhinn bhunaidh amháin sa Fhraincis, sa Ghearmáinis, san Iodáilis agus san Ollainnis, agus comhúdarás ag gach ceann de na ceithre théacs; taiscfear é i gcartlann Rúnaíocht Chomhairle na gComhphobal Eorpach, agus cuirfidh an tArd-Rúnaí cóip dheimhnithe chuig Rialtas gach ceann de Stáit a shínithe.
 Dá fhianú sin, chuir na Lánchumhachtaigh thíos-sínithe a lámh leis an gCoinbhinsiún seo.
 Arna dhéanamh sa Bhruiséil, an seachtú lá is fiche de Mheán Fómhair sa bhliain míle naoi gcéad seasca a hocht.
 Thar ceann a Shoilse Rí na mBeilgeach,
 Pierre HARMEL
 Thar ceann Uachtarán Phoblacht Chónaidhme na Gearmáine,
 Willy BRANDT
 Thar ceann Uachtarán Phoblacht na Fraince,
 Michel DEBRÉ
 Thar ceann Uachtarán Phoblacht na hIodáile,
 Giuseppe MEDICI
 Thar ceann a Mhórgacht Ríoga Ard-Diúc Lucsamburg,
 Pierre GRÉGOIRE
 Thar ceann a Soilse Banríon na hÍsiltíre,
 J.M.A.H. LUNS
 PROTACAL
 Tá na hArdpháirtithe Conarthacha tar éis comhaontú ar na forálacha seo a leanas, a chuirfear i gceangal leis an gCoinbhinsiún:
 Airteagal I
 Aon duine ina shainchónaí i Lucsamburg a agrófar i gcúirt Stáit Chonarthaigh eile de bhun Airteagal 5 (1), féadfaidh sé diúltú géilleadh do